БНФ заклікаў далучацца да гэтай акцыі і іншыя партыі, грамадскія аб’яднанні і ўсіх неабыякавых людзей. А таксама збіраецца звярнуцца да замежных партнёраў, каб аналагічныя звароты ў беларускую пракуратуру накіроўвалі палітычныя, грамадскія і культурныя дзеячы іншых краін. “Салідарнасць з беларускімі палітвязнямі і спрыянне іх вызваленню — гэта справа гонару для ўсёй дэмакратычнай міжнароднай супольнасці, — лічаць ініцыятары кампаніі.